Көшербаев Ж.Жабаевтың 175 жылдығын атап өту жөніндегі комиссияның отырысын өткізді
"Көшербаев Ж.Жабаевтың 175 жылдығын атап өту жөніндегі комиссияның отырысын өткізді" | "https://abai.kz/post/141442"
TITLE: Көшербаев Ж.Жабаевтың 175 жылдығын атап өту жөніндегі комиссияның отырысын өткізді
URL: https://abai.kz/post/141442
META: "Көшербаев Ж.Жабаевтың 175 жылдығын атап өту жөніндегі комиссияның отырысын өткізді" | "https://abai.kz/post/141442"
DATE: 21.10.2021
AUTHOR(s): Abai.kz
TOTAL WORDS: 145
TEXT: ҚР Мемлекеттік хатшысы Қырымбек Көшербаевтың төрағалығымен Жамбыл Жабаевтың 175 жылдығын атап өту жөніндегі мемлекеттік комиссиясының кезекті отырысы өтті, деп хабарлайды ҚазАқпарат Ақордаға сілтеме жасап. Мемлекеттік хатшы өз сөзінде Жамбыл Жабаевтың 175 жылдығы елдігімізді айшықтап, бірлігімізді көрсететін айтулы оқиға екенін, алдағы жоспарланған іс-шараларды жоғары деңгейде өткізу қажеттігін айтты. – Ақынның мерейтойы жас ұрпақты тәрбиелейтін, ұлтымызды ұйыстыратын, жұртшылыққа ой салатын тағылымы мол, тәлімі зор, тәрбиелік мәні бай шара болуы тиіс, – деді Қырымбек Көшербаев. Комиссия отырысында Мәдениет және спорт министрі Ақтоты Райымқұлова, Ақпарат және қоғамдық даму министрі Аида Балаева, Білім және ғылым министрі Асхат Аймағамбетов сонымен қатар, Алматы облысының әкімі Амандық Баталов пен Жамбыл облысының әкімі Бердібек Сапарбаев ақын мерейтойын атап өтуге қатысты жоспардың орындалу барысы жөнінде баяндады. Жиын соңында Мемлекеттік хатшы Жамбыл Жабаевтың 175 жылдық мерейтойын дайындау және өткізу жөніндегі жалпы республикалық жоспарды орындау жөніндегі жұмысты жалғастыруды және белгіленген іс-шаралардың сапалы өткізілуін қамтамасыз етуді тапсырды. Abai.kz
